કોંગ્રેસ સત્તા માટે કાંઈ પણ કરી શકે છે, કોઈપણ હદે જઈ શકે છે, એ વાત સલમાન ખુર્શિદના ‘કોંગ્રેસના દામન પર મુસલમાનોના લોહીના ડાઘ છે’વાળા નિવેદન પરથી સાબિત થયું છે. જાણે-અજાણ્યે કે પછી મજબૂરીમાં કોંગ્રેસી નેતા સલમાન ખુર્શિદે સાચી વાત કહી દીધી છે. હા, હવે તેઓ પોતાના આ નિવેદન પર ક્યાં સુધી કાયમ રહે છે તે જોવાનું રહ્યું, પરંતુ હકીકત એ છે કે, કોંગ્રેસના દામન પર માત્ર મુસ્લિમોના જ નહીં, હિન્દુ અને શીખોના લોહીના દાગ પણ લાગેલા છે. કોંગ્રેસે સત્તા માટે અને સત્તા ટકાવવાની લાલચે ભારતના લગભગ તમામ જાતિ અને ધર્મના લોકોનું લોહી વહેવડાવ્યું છે. કોંગ્રેસના રાજમાં જ દેશમાં સૌથી વધુ સાંપ્રદાયિક રમખાણો થયાં છે. દેશની આઝાદી પહેલાં અને બાદમાં કોંગ્રેસની નજર હેઠળ સેંકડો નરસંહાર થયા છે.